
MUNICIPIUL  CRAIOVA
CONSILIUL LOCAL AL MUNICIPIULUI CRAIOVA
                                           
        HOTĂRÂREA NR. 157
Consiliul Local al Municipiului Craiova, întrunit în şedinţa ordinară din data de 29.04.2010;

Având în vedere raportul nr.54401/2010 întocmit de Direcţia Economico - Financiară, prin care se propune prelungirea duratei contractului de închiriere nr.264/2004 având ca obiect terenul aparţinând domeniului public al municipiului Craiova, pe care este amplasată  o  construcţie provizorie, cu destinaţia de garaj, în cart. Craioviţa Nouă, zona blocuri ANL şi rapoartele comisiilor de specialitate ale Consiliului Local al Municipiului Craiova nr.55, 56, 57, 58, 59/2010; 


În conformitate cu prevederile Ordonanţei Guvernului nr. 92/2003 privind Codul de procedură fiscală, republicată şi modificată prin  Ordonanţa  de Urgenţă a Guvernului nr. 19/2008 şi Legii nr. 273/2006 privind finanţele publice locale, cu modificările şi completările ulterioare;

În temeiul art. 36 alin.2  lit. c coroborat cu alin.5 lit. a, art. 45 alin.3, art. 123 şi art.61 alin.2 din Legea nr. 215/2001, republicată, privind administraţia publică locală;

                                      HOTĂRĂŞTE:

Art.1. Se aprobă prelungirea, până la data de 01.08.2012, a duratei contractului de închiriere nr.264/2004, având ca obiect terenul aparţinând domeniului public al municipiului Craiova, situat în cart. Craioviţa Nouă, zona blocuri ANL, pe care este amplasată o construcţie provizorie, cu destinaţia de garaj.
Art.2. Preţul închirierii terenului prevăzut la art.1, pentru anul 2010, se stabileste conform Hotărârii Consiliului Local al Municipiului Craiova nr.449/2009, respectiv 1,5 lei/mp/lună, urmând a fi actualizat anual conform hotărârilor adoptate de Consiliul Local al Municipiului Craiova. 

Art.3.  Se împuterniceşte Primarul municipiului Craiova să semneze actul adiţional, la contractul de închiriere  nr.264/2004, în formă modificată.
Art.4. Primarul Municipiului Craiova, prin aparatul de specialitate: Serviciul  Administraţie Publică Locală, Direcţia Economico – Financiară şi Direcţia Impozite şi Taxe vor aduce la îndeplinire prevederile prezentei hotărâri.

